Rikunarita-ORG/Wikinium huggingface dataset:
# Muzikinis albumas

**Muzikinis albumas** – garso laikmena, kurioje (skirtingai nuo singlų) yra keletas vieno kompozitoriaus, vieno atlikėjo, vienos grupės kūrinių arba keletas kūrinių ta pačia tema.

Nors iš pradžių muzikiniais albumais vadintos tik vinilinės plokštelės (LP), šiuo metu albumai leidžiami įvairiose laikmenose. Taip pat įmanoma parsisiųsti albumą internetu. Šiuo atveju albumas yra kompiuterinėse bylose ir net neturi materialios formos.

Pirmasis atlikėjo albumas vadinamas debiutiniu albumu.
# Alibaba Group

*Šis straipsnis apie prekybos įmonę. Apie pasakų personažą skaitykite straipsnyje Ali Baba.*

Alibaba Group|  |
| Forma | akcinė bendrovė |
| Pramonė | elektroninė komercija |
| Įkurta | 1999 m. |
| Įkūrėjas (-ai) | Jack Ma |
| Centrinė būstinė | Hangdžou,  Kinija |
| Svarbiausi darbuotojai | Jack Ma, Joseph Tsai, J. Michael Evans, Daniel Zhang |
| Paslaugos | internetinės parduotuvės, internetiniai aukcionai, mokėjimų sistemos |
| Savininkas (-ai) | Jack Ma |
| Darbuotojų | 50 092 (2017 m.) |
| Tinklalapis | alibabagroup.com |

**Alibaba Group Holding Limited** (kin. 阿里巴巴集团控股有限公司, pinyin: Ālǐbābā** Jítuán Kònggǔ Yǒuxiàn Gōngsī*) – didžiausia Kinijos elektroninės komercijos kompanijų grupė, metinių operacijų skaičiumi lenkianti „eBay“ ir „Amazon“ kartu sudėjus.

Grupės būstinė
## Istorija

Bendrovę su partneriais kinas Jack Ma įkūrė 1999 m. Hangdžou mieste, kur buvo įregistruota internetinė Alibaba.com. svetainė. Nuo pat pradžių „Alibaba“ buvo laikoma kaip prekybos platforma tarp smulkių ir vidutinių įmonių.

2005 m. kompanija „Yahoo!“ įgijo 43 % kompanijos akcijų. 2007 m. lapkritį akcijos išplatintos Honkongo vertybinių popierių biržoje. 2012 m. rugsėjo 18 d. „Alibaba“ atliko jų išėmimą iš biržos prekybos sąrašo, baigdama išsipirkti 20 % savų akcijų, kurios priklausė „Yahoo!“. 2014 m. bendrovė grįžta į biržą, pritraukdama 25 mlrd. JAV dolerių. Pirminis viešas siūlymas tuo metu buvo didžiausias pasaulyje.

2011 m. pradžioje „Alibaba“ turėjo virš 65 mln. registruotų vartotojų iš 240 šalių ir regionų.

## Grupės struktūra

* Alibaba.com – internetinė prekybos platforma;
* AliExpress – internetinė parduotuvė orientuota į užsienio vartotojų rinką;
* Taobao – internetinė parduotuvė orientuota į Kinijos vartotojų rinką;
* Tmall – internetinė parduotuvė orientuota į Kinijos vartotojų rinką;
* Alipay – mokėjimo sistema.

## Paslaugos

Alibaba.com internetinės prekybos platforma leidžia surasti ir nusipirkti labai daug įvairių Kinijos gaminių. Ją labiau naudoja potencialūs gamintojai (rasdami ir užsakydami savo gaminių komponentus) arba įvairūs platintojai - perpardavinėtojai. Daugelį prekių galima nusipirkti ir pavieniui, bet tokie pirkiniai laikomi „pavyzdžiais“ ir kainuoja brangiau nei perkant dešimtimis ar šimtais. Yra daug neužbaigtos elektronikos, stiklo, metalo komponentų kurie galutiniam vartojimui dar netinka. Amerikiečių saugumo agentai apsimetė iešką urano ir rado pardavėjų, nors pasiūlyta buvo tik mažai urano teturinti rūda (1,000 tonų iš Siera Leonės)

Platformą naudoja ir ne Kinijos firmos. Galima rasti, pavyzdžiui, Anglijos gaminių, nors ir nelabai daug.

## Šaltiniai

## Nuorodos

* Oficiali svetainė Archyvuota kopija 2015-02-10 iš Wayback Machine projekto.
# Youth (BTS albumas)

| *Youth* |
| --- |
|  |
| BTS studijinis albumas |
| Išleistas | 2016 m. rugsėjo 7 d. |
| Žanras | * hiphopas
* R&B
* dance-pop
* j-pop
* pop
 |
| Trukmė | 49:16 |
| Įrašų kompanija | * Pony Canyon
 |
| Prodiuseris | Pdogg |
| BTS chronologija |
|

|  |  |  |
| --- | --- | --- |
| „The Most Beautiful Moment in Life: Young Forever“ (2016) | **„Youth“** (2016) | „Wings“ (2016) |

 |

**„Youth“** – antrasis japoniškas studijinis ir trečiasis studijinis Pietų Korėjos vaikinų grupės BTS albumas, išleistas 2016 m. rugsėjo 7 d. Albumą sudaro trylika takelių.

## Dainų sąrašas

Visų dainų prodiuseris ir autorius KM-MARKIT.

| Nr. | Pavadinimas | Trukmė |
| --- | --- | --- |
| 1. | „Introduction : Youth“   | 2:16 |
| 2. | „Run (japoniška ver.)“   | 3:55 |
| 3. | „Fire (japoniška ver.)“   | 3:24 |
| 4. | „Dope (超ヤベー) (japoniška ver.)“   | 4:05 |
| 5. | „Good Day“   | 4:25 |
| 6. | „Save Me (japoniška ver.)“   | 3:19 |
| 7. | „フンタン少年団 (Boyz with Fun) (japoniška ver.)“   | 4:06 |
| 8. | „ペップセ (Baepsae) (japoniška ver.)“   | 3:55 |
| 9. | „Wishing on a star“   | 4:29 |
| 10. | „Butterfly (japoniška ver.)“   | 4:04 |
| 11. | „For You“   | 4:39 |
| 12. | „I Need U (japoniška ver.)“   | 3:33 |
| 13. | „EPILOGUE : Young Forever (japoniška ver.)“   | 2:54 |
| **49:04** |

## Šaltiniai
# Internetinis forumas

Internetinio forumo ekranvaizdis
**Internetinis forumas**, dar vadinamas *diskusijų forumu*, – virtuali vieta internete keistis mintimis ir patirtimi. Bendravimas vyksta asinchroniškai, t. y. ne realiu laiku.

Dažniausiai interneto forumas turi konkrečią temą arba jis paskirstomas į keletą temų su atskirais subforumais. Juose galima sukurti diskusijų temas, kurias susidomėję vartotojai gali perskaityti ir į jas atsakyti.

XXI a. 2-ajame dešimtmetyje internetinių forumų populiarumas ėmė smukti. Dalis seniau gyvavusių forumų nustojo veikti, arba tapo prieinami tik skaitymo režimu. Forumų atliktas funkcijas pamažu perėmė socialiniai tinklai.

## Internetinių forumų rūšys

Internetiniai forumai skirstomi į skirtingas rūšis, kurios naudoja skirtingas technologijas.

### Usenet

*Usenet* – internetinių forumų prosenelis, angliškų žodžių *User's Network* trumpinys. Usenet dar vadinamas *naujienų grupėmis* arba angliškai *newsgroups*. Usenet'as yra decentralizuota pašto serverių sistema. Registruotas arba anoniminis vartotojas siunčia savo žinutę elektroninio laiško formatu į serverį. Kiekvienas prie serverio prisijungęs vartotojas gali perskaityti visas serveryje esančias žinutes.

### Mailinglist

*Mailinglist* – lietuviškai dažnai vadinamas *elektronine konferencija*. Veikia panašiu principu kaip *usenet*. Vartotojas siunčia laišką elektroninės konferencijos adresu, pvz., konferencija@ekonferencija.com.
Serveris, gavęs žinutę, persiunčia ją visiems užsiregistravusiems elektroninės konferencijos dalyviams.

### Webforum

*Webforum* – diskusijų forumas esantis *World Wide Web* dalis. Svetainė, suteikianti galimybę diskutuoti tam tikromis temomis. Šie forumai skirstomi į klasikinį bei *bulletin board system* forumus.

#### Klasikinis webforumas

Klasikiniame webforume temos ir po jų einantys atsakymai bei diskusijos yra hierarchiškai (medžio struktūra) surūšiuoti. Taip lengva atskirti atsakymų ir diskusijų vystymosi struktūrą.

#### Bulletin Board

*Bulletin Board* visi atsakymai pateikiami viename puslapyje. Tai vadinama „plokščia“ arba „linijine“ struktūra. Kiekviename puslapyje būna nustatytas atsakymų skaičius. Jį viršijus, sukuriamas kitas puslapis.

## Forumai Lietuvoje

Lietuvoje XXI a. pradžioje buvo populiarios universalios forumų svetainės, kurių didžioji dalis dabar nebepasiekiama. Šiuo metu aktyvūs išlieka tik keli specializuoti forumai, kaip Uždarbis.lt[neveikianti nuoroda] ar Miestai.net.

## Šaltiniai
# Durga

Deivė Durga
**Durga** (skr. दुर्गा = IAST: *durgā* – 'nepasiekiamoji') – hinduistinė dievybė, viena iš karingų Devės (Šaktės) formų, šaktizme garbinama kaip Deivė Motina. Durgos kultas ypač populiarus Bengalijoje.

Durgos kultas greičiausiai atėjęs iš Himalajų, Vindhjų tautų (šabarų, barbarų, pulindų) mitologijos, kur buvo garbinama augalijos, gamtos jėgų, karo deivė. Durgos kultas, asimiliavęs daugelio vietinių deivių kultus, paplito Indijoje. Vėliau ji inkorporuota į brahmanistinę mitologiją kaip visagalio laiko (Kali), pirmykštės gamtos energijos (šaktės) deivė.

Deivė Durga laikoma materialiosios visatos (prakritės) valdove. Durgos fizinė išvaizda yra gąsdinanti, bet kartu ir simboliška. Dažniausiai ji vaizduojama su dešimčia rankų, kurios ženklina dešimt naudą teikiančios veiklos rūšių. Ji raita ant nuožmaus, herojiškumą simbolizuojančio liūto, trypia juo Mahišasurą − demoną buivolo pavidalu, įkūnijantį visas įmanomas ydas. Durga yra Šivos žmona. Ji turi 4 vaikus: Kartikėją, Ganešą, Lakšmę ir Sarasvatę. Rankose laiko gyvatę, pradedančią sunaikinimą, ir dvidešimt skirtingų ginklų, kurių kiekvienas simbolizuoja atskirą dorybingos veiklos tipą.

Durga yra laikoma kovotoja, saugo dievus ir pasaulį nuo demonų. Svarbiausias žygdarbis – demono Mahišos, pasivertusio buivolu ir išvariusio dievus iš dangaus į žemę, nužudymas. Jis minimas rugsėjo–spalio mėnesiais vykstančioje Durgapūdžos šventėje, kuri trunka 10 dienų. Kitus žygdarbius (nužudė dievų priešus asurus, pasirodė dievui Ardžunai prieš Kurukšetros mūšį) Durga atliko deivių Kali, Čhinamastos ir kitais pavidalais.

Durga apsireiškia daugeliu pavidalų. Nors ir garbinami kaip atskiros tam tikras savybes ir požymius turinčios dievybės, pavyzdžiui, Kali ar Uma, jie laikomi tos pačios Deivės aspektas. Kaip Šivos žmona, Durga vadinama: Parvate, Gaure, Uma, Devi, Bhavane ir t. t. Jos savybės taip pat yra skirtingos − priklauso nuo to, į kokį deivės aspektą yra sutelkęs dėmesį garbintojas. Pačios dosniausios ir palankiausios yra Gaurė, Uma ir Parvatė, paprastai jos vaizduojamos meilios ir malonios. Durga neretai pristatoma kaip herojiška kovotoja, kartais netgi trokštanti kraujo. Tuo tarpu Kali yra nuožmiausia deivės forma

Reikšmingiausias Durgai skirtas tekstas yra Markandėjos puranos skyrius „Devymahatmja“.

## Išnašos
# Vivekananda

Vivekananda
rahmenlos
**Svamis Vivekananda** (1863 m. sausio 12 d. – 1902 m. liepos 4 d.) – žymus Indijos mąstytojas ir religinis veikėjas, Indijos dvasinio ir nacionalinio atgimimo įkvėpėjas. Jis buvo indų mistiko Ramakrišnos pasekėjas. Vivekananda vienas pirmųjų pradėjo skleisti Indijos filosofijos šakų – vedantos ir jogos – mokymą Europoje bei JAV.
# Šudros

**Šudra** (skr. शुद्रः = IAST: *Śudraḥ*) – vienas iš keturių luomų (varnų) hinduizmo socialinėje santvarkoje. Patį žemiausią, šudrų, luomą sudarė juodadarbiai ir tarnai. Jie dirbdavo brahmanams, kšatrijams ir vaišijams. Manoma, kad šis luomas susiformavo iš karo belaisvių ir vergų, arijams atsikėlus į Indiją. Šudrų kasta sudaro 50 % Indijos žmonių, taip pat yra žemiausia iš visų kastų, neskaitant harijanų (neliečiamųjų).

Kitos varnos: brahmanas, kšatrijas, vaišijas.

## Šaltiniai

## Literatūra

* Varadaraja V. Raman (2006). „Hinduism“. Rinkinyje: Elizabeth M. Dowling & W. George Scarlett (red.). *Encyclopedia of Religious and Spiritual Development*. SAGE Publications. doi:10.4135/9781412952477.n114. ISBN 978-0761928836.
# XVII amžius

**Septynioliktas mūsų eros amžius** – šimto metų laikotarpis, prasidėjęs 1601 metų sausio 1 dieną ir pasibaigęs 1700 metų gruodžio 31 dieną.

Tūkstantmečiai: 1 tūkstantmetis – **2 tūkstantmetis** – 3 tūkstantmetis

Amžiai: XVI amžius – **XVII amžius** – XVIII amžius

Dešimtmečiai: 1-as 2-as 3-as 4-as 5-as 6-as 7-as 8-as 9-as 10-as

## Įvykiai

### Mokslas, technologijos

* Baigtas statyti Tadž Mahalas Indijoje
* Integralinis ir diferencialinis skaičiavimas
* Pirmieji šviesos greičio matavimai
* Išrasti teleskopas, mikroskopas
* Pirmieji popieriniai pinigai
* Ledai

### Karas, taika ir politika

* Tokugavos šogunatas Japonijoje (1803–1868)
* Šiaurės Amerikos kolonizavimas
* Romanovų dinastijos pradžia Rusijoje
* Trisdešimtmetis karas Vidurio Europoje
* Portugalija atgauna nepriklausomybę nuo Ispanijos (1640)
* Vestfalijos taika
* Didieji turkų karai
* Anglija tampa konstitucine monarchija
* Vienna mūšis
* Raganių procesai Salem

### Įvykiai Lietuvoje

* 1600 m.–1629 m. ATR-Švedijos karas.
* 1605 m.–1618 m. ATR-Maskvos karas.
* 1620 m.–1621 m. ATR karas su Osmanų imperija (Turkija).
* 1632 m.–1634 m. ATR-Maskvos karas (Smolensko karas).
* 1654 m.–1667 m. ATR-Maskvos karas.
* 1655 m.–1660 m. ATR-Švedijos karas.
* 1666 m.–1671 m. ATR karas su kazokais ir Osmanų imperija (Turkija).
* 1672 m.–1676 m. ATR karas su Osmanų imperija (Turkija).
* 1683 m.–1699 m. ATR karas su Osmanų imperija (Turkija).
* 1696 m.–1702 m. pilietinis karas LDK.
* 1700 m. prasidėjo Šiaurės karas.

## Šimtmečio žmonės

### Pasaulio lyderiai

* Elžbieta I
* Rišeljė, kardinolas

### Kiti

* Rembrantas
* Antonijus Vivaldis
* Renė Dekartas
* Galilėjas Galilėjus
* Izaokas Niutonas
* Blezas Paskalis
* Džonas Lokas
* Viljamas Šekspyras

### Lietuvos šimtmečio žmonės

* Povilas Sapiega
* Jonušas Radvila

## Dešimtmečiai ir Metai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **10-as** | 1591 | 1592 | 1593 | 1594 | 1595 | 1596 | 1597 | 1598 | 1599 | 1600 |
| **1-as** | 1601 | 1602 | 1603 | 1604 | 1605 | 1606 | 1607 | 1608 | 1609 | 1610 |
| **2-as** | 1611 | 1612 | 1613 | 1614 | 1615 | 1616 | 1617 | 1618 | 1619 | 1620 |
| **3-as** | 1621 | 1622 | 1623 | 1624 | 1625 | 1626 | 1627 | 1628 | 1629 | 1630 |
| **4-as** | 1631 | 1632 | 1633 | 1634 | 1635 | 1636 | 1637 | 1638 | 1639 | 1640 |
| **5-as** | 1641 | 1642 | 1643 | 1644 | 1645 | 1646 | 1647 | 1648 | 1649 | 1650 |
| **6-as** | 1651 | 1652 | 1653 | 1654 | 1655 | 1656 | 1657 | 1658 | 1659 | 1660 |
| **7-as** | 1661 | 1662 | 1663 | 1664 | 1665 | 1666 | 1667 | 1668 | 1669 | 1670 |
| **8-as** | 1671 | 1672 | 1673 | 1674 | 1675 | 1676 | 1677 | 1678 | 1679 | 1680 |
| **9-as** | 1681 | 1682 | 1683 | 1684 | 1685 | 1686 | 1687 | 1688 | 1689 | 1690 |
| **10-as** | 1691 | 1692 | 1693 | 1694 | 1695 | 1696 | 1697 | 1698 | 1699 | 1700 |
| **1-as** | 1701 | 1702 | 1703 | 1704 | 1705 | 1706 | 1707 | 1708 | 1709 | 1710 |
# Vanitas

Edwaert Collier. „*Natiurmortas su knygomis, rankraščiu ir kaukole*“, XVII a. olandų tapyba
**Vanitas** (iš lotynų k. „tuštybė“) – dailės žanras, natiurmorto tipas, kai paveiksle vaizduojami objektai, turintys priminti apie žmogaus mirtingumą ir žemiškųjų turtų bei malonumų beprasmybę. *Vanitas* motyvai gali būti įterpti į kitų žanrų paveikslus, pvz., portretus, buities scenas. Šio žanro kūriniai taip pat perteikia lotynišką posakį *memento mori* (atmink, kad mirsi).

Terminas *vanitas* kilęs iš Biblijos Ekleziasto knygos pradžios: *„Tuštybių tuštybė, – sako pamokslininkas. – Tuštybių tuštybė, viskas tuštybė“*. Žanro paveikslai buvo skirti priminti ir apmąstyti žmogaus mirties neišvengiamumą ir visų gyvenimo dalykų laikinumą ar malonumų beprasmiškumą. Atitinkamai, paveiksluose vaizduojami tai simbolizuojantys objektai: kaukolė, deganti žvakė, apversta vyno taurė, laikrodis, muzikos instrumentai, muilo burbulai, senos knygos, gėlės. Žanras atsirado renesanso laikotarpiu ir jo objektai būdavo tapomi portreto reverso pusėje. Apie 1550 m. žanras tapo savarankišku ir ypač išpopuliarėjo XVII a. olandų tapyboje, kas siejama su Šiauriniuose Nyderlanduose įsigalėjusiu kalvinizmu.

## Šaltiniai

* Encyclopaedia Britannica
* Teito galerija
# Dirck van Baburen

**Dirkas van Babiurenas** (Baburenas, ol. **Dirck van Baburen**, apie 1595 m. – 1624 m. vasario 21 d.) – olandų XVII a. baroko tapytojas, priskiriamas Utrechto karavadžistams. M. K. Čiurlionio muziejaus rinkiniuose yra jo paveikslas „Herakleitas ir Demokritas“ (Mykolo Žilinsko dailės galerija).

## Biografija

Dirkas Jasperszonas van Babiurenas (tikras vardas – Teodoras) gimė apie 1595 m. Veik bei Diurstedės miestelyje netoli Utrechto. Apie 1599 m. jo tėvai persikraustė į Utrechtą, kur 1611 m. Van Babiurenas dokumentuotas dailininko ir architekto Paulus Moreelse dirbtuvėse. Tais pačiais metais įstojo į vietos dailininkų gildiją. Po to, 1612 m. dailininkas keliavo į Italiją. Paminėtas Parmoje, po to – Romoje. 1617 m. kartu su kitu olandu Davis de Haen dekoravo San Pietro in Montorio bažnyčios koplyčią Romoje, kur nutapė „Kristaus palaidojimą“ (tebėra bažnyčioje). Panašu, kad Romoje Dirkas van Babiurenas greitai susilaukė pripažinimo. Jam paveikslus užsakinėjo įtakingi mecenatai markizas Vicenzo Giustiniani ir kardinolas Scipione Borghese. Pastarajam Van Babiurenas nutapė vienus žymesnių savo paveikslų: „Kristus, plaunantis mokinių kojas“ ir „Kristaus suėmimas“.

Romoje Van Babiureno stilius buvo lemiamai paveiktas Karavadžo dailės. Būdingu darbu laikomas paveikslas „Dyglių vainiko uždėjimas“, sukurtas, spėjama, pagal neišlikusį Karavadžo darbą. Apie 1621 m. Van Babiurenas grįžo į Utrechtą ir, kartu su Gerrit van Honthorst ir Hendrick Terbrugghen, suformavo vietos karavadžistų mokyklą. 1622-23 m. Van Babiurenas dirbo bendrose dirbtuvėse su Hendrick Terbrugghen. Dailininkas mirė ankstyva mirtimi Utrechte 1624 m. vasario 21 d. Palaidotas *Buurkerk* bažnyčioje. Jo kūrybos didesniąją dalį sudaro religinės tematikos paveikslai.

## Darbų galerija

* „Kristus, plaunantis mokinių kojas“ (1616, Berlyno paveikslų galerija)
* „Kristaus suėmimas“ (1619, Borgezių galerija, Roma)
* „Kristaus apraudojimas“ („Nuėmimas nuo kryžiaus“ ?, 1617-24, Centrinis Utrechto muziejus)
* „Muzikantas su liutnia“ (1622, Centrinis Utrechto muziejus)
* „Sąvadautoja“ (1622, Vaizduojamojo meno muziejus, Bostonas)
* „Dyglių vainiko uždėjimas“ (1623, Augustiniečių muziejus, Tulūza)

## Išnašos

## Nuorodos

* Dirck van Baburen Encyclopaedia Britannica tinklalapyje
* Dirck van Baburen WGA tinklalapyje
* Dirck van Baburen Rijksmuseum Amsterdam tinklalapyje Archyvuota kopija 2016-03-06 iš Wayback Machine projekto.
# Konstruktyvizmas (meno kryptis)

Zujevo kultūros namai Maskvoje
**Konstruktyvizmas** (lot. *constructivus* – tai, ko reikia statant) – apie 1914 m. Rusijoje susiformavusi architektūros, dailės ir literatūros srovė ir meno teorija, kuri trumpai dominavo Rusijoje po 1917 m. Spalio revoliucijos, nuo 1920 m. paplito Vakarų Europoje.

Konstruktyvizmo literatūrai būdingi agitaciniai montažiniai, lakoniško reklaminio stiliaus kūriniai. Konstruktyvistinei dailei būdingas pramoninių medžiagų − stiklo, plastmasės, standartinių metalinių detalių − naudojimas. Konstruktyvizmo pradininku laikomas rusų dailininkas Vladimiras Tatlinas, kuris 1914 m. grįžęs į Rusiją iš Paryžiaus pradėjo kurti reljefinės skulptūros kūrinius iš medžio, vielos, metalo skardos. V. Tatlinas buvo paveiktas P. Pikaso eksperimentų skulptūroje ir 1913 m. italų futuristų manifesto. Kitais reikšmingais konstruktyvistais buvo broliai Naumas Gabo ir Antuanas Pevsneris. Prie konstruktyvizmo meno sampratos platinimo reikšmingai prisidėjo Bauhaus menininkas Laslas Mohojus-Nadis Vokietijoje.

## Šaltiniai

* Ian Chilvers. *The Oxford Dictionary of Art.* Oxford University Press, 2004, p. 166
# Europos šiuolaikinės penkiakovės čempionatas

**Europos šiuolaikinės penkiakovės čempionatas** – kasmet vykstantis geriausių Europos šiuolaikinės penkiakovės sportininkų varžybos, kurias organizuoja Tarptautinė šiuolaikinės penkiakovės sąjunga.

Nuo 1987 m. Iki 2000 m. vyrai ir moterys varžėsi atskiruose čempionatuose.

## Bendrieji čempionatai

| Metai | Miestas | Šalis |
| --- | --- | --- |
| 2000 | Sėkešfehėrvaras |  Vengrija |
| 2001 | Sofija |  Bulgarija |
| 2002 | Ūstis prie Labės |  Čekija |
| 2003 | Ūstis prie Labės |  Čekija |
| 2004 | Albena |  Bulgarija |
| 2005 | Montepulcianas |  Italija |
| 2006 | Budapeštas |  Vengrija |
| 2007 | Ryga |  Latvija |
| 2008 | Maskva |  Rusija |
| 2009 | Leipcigas |  Vokietija |
| 2010 | Debrecenas |  Vengrija |
| 2011 | Midvėjus |  Jungtinė Karalystė |
| 2012 | Sofija |  Bulgarija |
| 2013 | Držonkovas |  Lenkija |
| 2014 | Sėkešfehėrvaras |  Vengrija |
| 2015 | Batas |  Jungtinė Karalystė |
| 2016 | Sofija |  Bulgarija |
| 2017 | Minskas |  Baltarusija |
| 2018 | Sėkešfehėrvaras |  Vengrija |
| 2019 | Batas |  Jungtinė Karalystė |

## Nuorodos

* UIPM oficiali svetainė
# Euboja

| Eubojos nomas gr. Νομός Εύβοιας |
| --- |
|  |
|  |
| **Valstybė** |  Graikija |
| **Periferija** | Centrinės Graikijos periferija |
| **Administracinis centras** | Chalkidė |
| **Demų skaičius** | 25 |
| **Kinotitų skaičius** | 2 |
|  |
| **Gyventojų** (2005) | 218 032 |
| **Plotas** | 4 167 km² |
| **Tankumas** (2005) | 52 žm./km² |
|  |
| **ISO 3166-2** | GR-04 |
| **Pašto kodas** | 34x xx |
| **Tel. kodas** | 22x0 |
|  |
| **Tinklalapis** | www.naevias.gr |

**Euboja** (gr. Εύβοια, Évia; sen. graikų *Εύβοια, Eúboia*) – antroji pagal dydį Egėjo jūros sala bei antra pagal dydį ir gyventojų skaičių Graikijos sala po Kretos. Tai kartu yra ir senovinis Graikijos regionas, taip pat ir dabartinė Graikijos prefektūra (nomas). Sala visiškai nepaliesta turizmo. Chalkidės miestas yra salos sostinė, kuriame gyvena musulmonai, graikai ir žydai.

Per jūrą ribojasi su Atika, Bojotija, Fokide.

## Geografija

Palydovo nuotrauka rodanti centrinę ir pietryčių Euboją su Atika ir Beotija apačioje. Padėtis: Šiaurės rytai viršuje.
Nuo žemyno salą skiria Eubojos jūra. Eubojos kontūrai žemėlapyje ilgi ir siauri, jūros arkliuko formos. Salos ilgis apie 150 km, o plotis kinta nuo 6 iki 50 km. Ji tęsiasi iš šiaurės vakarų į pietryčius, o per jos ilgį eina kalnų grandinė, kuri prasideda Tesalijoje ir tęsiasi į pietus nuo Eubojos aukštai iškilusiomis Androso, Tinoso ir Mykonoso salomis.

## Istorija

Euboja buvo kolonizuota iš Atikos, taigi buvo apgyvendinta jonėnų graikų. Jos didžiausi miestai buvo Chalkidė ir Eretrija. Eubojiečiai aktyviai vykdė prekybą visoje jūroje, kurdami savo kolonijas, tarp kurių buvo ir keletas kolonijų Sicilijoje. Eubojos pavyzdžio matų sistema buvo plačiai naudojama Atikoje ir Jonijoje.

VI a. pr. m. e. persai nusiaubė Eretriją, kuri po to nebeatgavo savo buvusios didybės, todėl pirmavo Chalkidė. Per visą V a. pr. m. e. Euboja kovojo dėl savo nepriklausomybės su Atėnais, kurie periodiškai pajungdavo salą ir ją valdydavo.

IV a. pr. m. e. sala atiteko Makedonijai, o vėliau perėjo Romos imperijai. Nuo makedoniečių valdymo 338 m. pr. m. e. iki turkų 1833 m. sala buvo daugybę kartų okupuota. Eubojoje yra labai ryškūs įvairių istorijos pėdsakų − nuo skirtingų Chalkidės religinių kultūrų iki XV a. albanų imigrantų palikuonių, kurie iki šiol kalba savo senąja arvanitikos tarme.